
But I'se believe ye kindly meant it,
I sud be laith to think ye hinted
Ironic satire3 sidelins sklented

On my poor Music;

Tho* in sic phraisin terms ye've penn'd it,
I scarce excuse ye.

My senses wad be in a creel.
Should I but dare a hope to speel?
Wi' Allan, or wi* Gilbertfield^

The braes o* fame ;
Or Fergussori) the writer-chiel,

A deathless name. *

(0 Fergusson ! thy glorious parts
111 suited law's dry, musty arts !
My curse upon your whunstane hearts,

Ye Enbrugh gentry!
The tythe o' what ye waste at cartes,

Wad stow'd his pantry !)

Yet when a tale comes i? my head?
Or lasses gie my heart a screed.
As whyles they're like to be my deed,

(O sad disease!)
I kittle up my rustic reed;

It gies me ease.

